Eindhoven

Eindhoven is 'n stad en munisipaliteit in die Nederlandse provinsie Noord-Brabant. Die munisipale gebied het sowat 238 000 inwoners (2022) en 'n oppervlakte van 89 km². Eindhoven is die grootste stad in hierdie provinsie en die vyfde grootste stad van Nederland.

Eindhoven lê in die Suidoos-Brabant-regio en in die Kempen-streek.

 Geskiedenis 
Eindhoven het in 1232 al stadsregte gekry. Die stad het veral begin groei toe Philips (gloeilampe) daar gevestig is. Ná die Tweede Wêreldoorlog het die motorfabriek DAF ook begin groei en dit het ook die groei van Eindhoven beïnvloed.

 Distrikte 
Van al die Eindhoven-distrikte is die historiese sentrum verreweg die kleinste in grootte en bevolking, en het in 2006 slegs 5 419 inwoners. Woensel-Noord is die grootste, en dit was die grootste uitbreidingsgebied van die stad in 'n aantal dekades.

Die stad is tans verdeel in sewe distrikte:
 Centrum
 Woensel-Noord
 Woensel-Zuid
 Tongelre
 Stratum
 Gestel
 Strijp

 Kultuur 
Eindhoven het twee groot teaters: Muziekcentrum Frits Philips en Parktheater. Die bekendste museum in die stad is die Van Abbe Museum (moderne kuns).

 Sport 
Eindhoven is die tuiste van die sokkerspanne PSV Eindhoven en FC Eindhoven en die hokkiespan Oranje Zwart.

 Universiteite 
In Eindhoven is daar twee instansies in die hoëronderwys-stelsel: Technische Universiteit Eindhoven en Fontys Hogeschool. (Die Nederlandse 'hogeschool' is wel 'n tersiêre opleidingsentrum en kan nie vergelyk word met die Suid-Afrikaanse 'hoërskool' nie.)

 Internasionale betrekkinge 
Eindhoven is verenig met:
  Al Qadarif, Sudan
  Bayeux, France
  Białystok, Poland
  Chinandega, Nicaragua  Emfuleni, South Africa
  Gumi, South Korea
  Iași, Romania (vanaf 2011)  Minsk, Belarus (vanaf 1994)
  Nanjing, China
 Tainan, Taiwan
 Bình Dương, Vietnam (vanaf 2015)

 Geboortes 
 Lenny Kuhr (1950), sangeres en liedjieskrywer
 Erik Menkveld (1959-2014), digter

 Naburige munisipaliteite 

 Verwysings 

 Eksterne skakels 
 Amptelike webwerf
 Plaatsengids (beskrywing)
 AlleCijfers (statistiek)


Kategorie:Nedersettings in Noord-Brabant
Kategorie:Stede in Nederland